text: Aske-sky generer flytrafikken
  15 april 2010 kl. 09.22
  Foreløbigt er flyafgange på 3 ruter aflyst fra Billund.
  En vulkan på Island har sendt en massiv askesky ud over Europa.
  Alle lufthavne i Skotland og en del af Norge, Sverige og Finland er lukket, ligesom flytrafikken i lufthavne over hele England er stærkt begrænset.  
  Og den islandske vulkansky kan meget vel komme til at betyde, at slet ingen fly kan lande og lette i Danmark.
  Det er farligt at flyve gennem en sky, der består af vulkansk aske.
  Og sådan en sky kan være meget stor.
  Vulkansk aske består af så fine partikler, at et fly bliver som sandblæst, hvis det flyver gennem skyen.
  Det går ud over både flyets lak og vinduer, men asken kommer også ind i flyets motorer, med risiko for at motorerne tager skade og går ud.
  Askeskyer fra vulkaner er iøvrigt et velkendt fænomen, men det er ikke så tit, at vindene blæser skyen ind over Danmark.
  